- ร่าง -ร่างประกาศตาม พ.ร.บ. หลักทรัพย์ฯ ที่ผ่าน การพิจารณาของฝ่ายพัฒนากฎเกณฑ์ 2 แล้ว เมื่อวันที่ 11/7/2560 . CSDS เลขที่ 31/2560 . ครั้งที่ 1 ผ่านทาง CSDSประกาศคณะกรรมการกํากับตลาดทุนที่ ทน. 46/2560เรื่อง การลงทุนของกองทุน(ฉบับที่ 6)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ อาศัยอํานาจตามความในมาตรา 16/6 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 มาตรา 109 วรรคหนึ่ง และมาตรา 117 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการกํากับตลาดทุนออกประกาศไว้ดังต่อไปนี้ ข้อ 1 ให้ยกเลิกความในวรรคสองของข้อ 18 แห่งประกาศคณะกรรมการกํากับตลาดทุน ที่ ทน. 87/2558 เรื่อง การลงทุนของกองทุน ลงวันที่ 17 ธันวาคม พ.ศ. 2558 ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทน. 14/2560 เรื่อง การลงทุนของกองทุน (ฉบับที่ 4) ลงวันที่ 20 กุมภาพันธ์ พ.ศ. 2560 และให้ใช้ความต่อไปนี้แทน "ความในวรรคหนึ่งมิให้นํามาใช้กับกองทุนรวมฟีดเดอร์ ในส่วนที่เป็นการลงทุนในหน่วยลงทุนของกองทุนรวมหรือหน่วยของกองทุนต่างประเทศที่ไม่เป็นไปตามอัตราส่วนการลงทุนที่คํานวณตามความมีส่วนได้เสียในกิจการที่ลงทุน (concentration limit) โดยให้ดําเนินการตามที่กําหนดในข้อ 18/1 หรือข้อ 18/2 แล้วแต่กรณี" ข้อ 2 ให้ยกเลิกความในข้อ 18/1 แห่งประกาศคณะกรรมการกํากับตลาดทุน ที่ ทน. 87/2558 เรื่อง การลงทุนของกองทุน ลงวันที่ 17 ธันวาคม พ.ศ. 2558 ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทน. 38/2560 เรื่อง การลงทุนของกองทุน (ฉบับที่ 5) ลงวันที่ 12 พฤษภาคม พ.ศ. 2560 และให้ใช้ความต่อไปนี้แทน "ข้อ 18/1 ในกรณีกองทุนรวมฟีดเดอร์ที่ได้รับอนุมัติให้จัดตั้งก่อนวันที่ 16 มกราคม พ.ศ. 2559 ให้บริษัทจัดการกองทุนรวมดําเนินการดังต่อไปนี้ หากปรากฏว่ามีการลงทุนในหน่วยลงทุนของกองทุนรวมหรือหน่วยของกองทุนต่างประเทศไม่เป็นไปตามอัตราส่วนการลงทุนที่คํานวณตามความมีส่วนได้เสียในกิจการที่ลงทุน (concentration limit) เป็นเวลา 5 วันทําการติดต่อกัน (1) จัดทํารายงานโดยระบุรายละเอียดเกี่ยวกับประเภท จํานวน อัตราส่วนการลงทุน และวันที่การลงทุนไม่เป็นไปตามอัตราส่วนการลงทุน และจัดส่งรายงานต่อสํานักงานและผู้ดูแลผลประโยชน์ ภายใน 3 วันทําการนับแต่วันครบระยะเวลาดังกล่าว ตลอดจนจัดเก็บสําเนารายงานไว้ที่บริษัทจัดการกองทุนรวม (2) ห้ามมิให้แก้ไขเพิ่มเติมโครงการเพื่อขยายวงเงินสําหรับการเสนอขายหน่วยลงทุนของกองทุนรวมฟีดเดอร์ดังกล่าวที่ได้จดทะเบียนไว้กับสํานักงานแล้ว จนกว่าการลงทุนในหน่วยลงทุนของกองทุนรวมหรือหน่วยของกองทุนต่างประเทศจะเป็นไปตามอัตราส่วนการลงทุนที่กําหนด (3) ในกรณีที่มีการลงทุนในหน่วยลงทุนของกองทุนรวมหรือหน่วยของกองทุนต่างประเทศที่มีผู้รับผิดชอบการบริหารจัดการกองทุนดังกล่าวเป็นบุคคลที่มีความสัมพันธ์หรือเชื่อมโยงกับบริษัทจัดการกองทุนรวมตามภาคผนวก 6 และมีการเรียกเก็บค่าธรรมเนียมหรือค่าใช้จ่ายอื่นใดจากกองทุนรวมฟีดเดอร์หรือผู้ถือหน่วยลงทุนในลักษณะที่ซ้ําซ้อนกับกองทุนรวมหรือกองทุนต่างประเทศ ให้บริษัทจัดการกองทุนรวมแจ้งเป็นลายลักษณ์อักษรให้ผู้ถือหน่วยลงทุนทราบเกี่ยวกับความสัมพันธ์หรือเชื่อมโยงดังกล่าว รวมถึงเหตุผลและความจําเป็นในการเรียกเก็บค่าธรรมเนียมหรือค่าใช้จ่ายนั้น ภายใน 30 วันนับแต่วันครบระยะเวลาดังกล่าว (4) ในกรณีที่อัตราส่วนการลงทุนของกองทุนรวมฟีดเดอร์เป็นไปตามที่กําหนดแล้ว ให้จัดทํารายงานข้อมูลเกี่ยวกับชื่อ จํานวน อัตราส่วนการลงทุนในทรัพย์สินดังกล่าว รวมถึงวันที่อัตราส่วนเป็นไปตามที่กําหนด และจัดส่งรายงานต่อสํานักงานและผู้ดูแลผลประโยชน์ ภายในวันทําการถัดจากวันที่เป็นไปตามที่กําหนดนั้น" ข้อ 3 ให้เพิ่มความต่อไปนี้เป็นข้อ 18/2 แห่งประกาศคณะกรรมการกํากับตลาดทุน ที่ ทน. 87/2558 เรื่อง การลงทุนของกองทุน ลงวันที่ 17 ธันวาคม พ.ศ. 2558 "ข้อ 18/2 ในกรณีกองทุนรวมฟีดเดอร์ที่ได้รับอนุมัติให้จัดตั้งหลังวันที่ 16 มกราคม พ.ศ. 2559 ให้บริษัทจัดการกองทุนรวมดําเนินการดังต่อไปนี้ หากปรากฏว่ามีการลงทุนในหน่วยลงทุนของกองทุนรวมหรือหน่วยของกองทุนต่างประเทศไม่เป็นไปตามอัตราส่วนการลงทุนที่คํานวณตามความมีส่วนได้เสียในกิจการที่ลงทุน (concentration limit) เป็นเวลา 5 วันทําการติดต่อกัน (1) ดําเนินการตามข้อ 18/1(1) และ (4) (2) แก้ไขให้เป็นไปตามอัตราส่วนการลงทุนดังกล่าวภายในโอกาสแรกโดยคํานึงถึงประโยชน์ของผู้ลงทุนเป็นสําคัญ แต่ต้องไม่เกินระยะเวลา 180 วันนับแต่วันครบระยะเวลาดังกล่าว (3) เมื่อครบระยะเวลาตาม (2) แล้วหากบริษัทจัดการกองทุนรวมยังไม่สามารถแก้ไขได้ ห้ามบริษัทจัดการกองทุนรวมลงทุนเพิ่มเติมในทรัพย์สินที่เกินอัตราส่วนการลงทุนจนกว่าจะเป็นไปตามอัตราส่วนการลงทุนที่กําหนด" ข้อ 4 ในกรณีที่กองทุนรวมฟีดเดอร์มีลักษณะครบถ้วนดังต่อไปนี้ก่อนวันที่ประกาศนี้มีผลใช้บังคับ ให้บริษัทจัดการกองทุนรวมแจ้งเป็นลายลักษณ์อักษรให้ผู้ถือหน่วยลงทุนทราบเกี่ยวกับความสัมพันธ์หรือเชื่อมโยงตาม (1) รวมถึงเหตุผลและความจําเป็นในการเรียกเก็บค่าธรรมเนียมหรือค่าใช้จ่ายตาม (2) ภายใน 30 วันนับแต่วันที่ประกาศนี้มีผลใช้บังคับ (1) มีการลงทุนในหน่วยลงทุนของกองทุนรวมหรือหน่วยของกองทุนต่างประเทศที่มีผู้รับผิดชอบการบริหารจัดการกองทุนดังกล่าวเป็นบุคคลที่มีความสัมพันธ์หรือเชื่อมโยงกับบริษัทจัดการกองทุนรวมตามภาคผนวก 6 ท้ายประกาศคณะกรรมการกํากับตลาดทุน ที่ ทน. 87/2558 เรื่อง การลงทุนของกองทุน ลงวันที่ 17 ธันวาคม พ.ศ. 2558 ซึ่งแก้ไขเพิ่มเติมโดยประกาศนี้ และการลงทุนดังกล่าวไม่เป็นไปตามหลักเกณฑ์เกี่ยวกับอัตราส่วนการลงทุนที่คํานวณตามความมีส่วนได้เสียในกิจการที่ลงทุน (concentration limit) (2) มีการเรียกเก็บค่าธรรมเนียมหรือค่าใช้จ่ายอื่นใดจากกองทุนรวมฟีดเดอร์หรือผู้ถือหน่วยลงทุนในลักษณะที่ซ้ําซ้อนกับกองทุนรวมหรือกองทุนต่างประเทศ ข้อ 5 ประกาศนี้ให้ใช้บังคับตั้งแต่วันที่ 19 กรกฎาคม พ.ศ. 2560 เป็นต้นไป ประกาศ ณ วันที่ 12 กรกฎาคม พ.ศ. 2560 (นายรพี สุจริตกุล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์ ประธานกรรมการ คณะกรรมการกํากับตลาดทุน